|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 114-19-О/3-2

Дана: 09.05.2019.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 114-19-О -** **Набавка медицинске опреме III за потребе клиника КЦ Војводине**

**ПИТАЊА ПОТЕНЦИЈАЛНИХ ПОНУЂАЧА:**

**Питање бр. 1:**

„Poštovani,

Kao potencijalni ponuđač u postupku gore navedene Javne nabavke, za partiju broj l:VIDEOSISTEM ZA LAPAROSKOPIJU I HISTEROSKOPIJU ZA KLINIKU ZA GINEKOLOGIJU I AKUŠERSTVO, imamo pitanje u delu konkursne Dokumentacije: Dodatni uslovi za učešće u postupku javne navavke iz Člana 76. Zakona

Zahtev naručioca:

5. Poslovni kapacitet: Da ponuđač primenjuje sistem menadžmenta koji je u skladu sa zahtevima standard ISO9001 i/ili EN ISO9001 i/ili SRPS ISO9001 u prometu medicinskim sredstvima na veliko.

Pitanje:

Da li je za Naručioca prihvatljivo da umesto ponuđača, proizvodač opreme poseduje sertifikat ISO 9001, i da se kao zahtevani dokaz može dostaviti kopija sertifikata ISO 9001 za, proizvodača opreme?“

**Питање бр. 2:**

„Poštovani,

Molim Vas za sledeća pojašnjenja konkursne dokumentacije:

* Obzirom da je predmet nabavke partije 15 protočni citometar koji nema izvor jonizujućeg zračenja, molimo Vas za potvrdu da se tražena licenca u okviru obrasca 4 tačka 4 pod b ne odnosi na pomenutu partiju.
* Molim Vas za potvrdu da za originalni katalog na engleskom jeziku nije potrebno dostaviti prevod na srpski jezik.“

**ОДГОВОРИ НАРУЧИОЦА:**

**1.** Наручилац остаје при својим захтевима из конкурсне документације и напомиње да се додатни услови за учешће у поступку јавне набавке сходно одредбама Закона који регулише предметну област морају односити искључиво на понуђача, као и да су сви додатни услови описани на начин који је објективан и који одговара потребама наручиоца, а све у складу са чланом 76. Закона о јавним набавкама.

Даље, наручилац подсећа потенцијалне понуђаче да свакако могу поднети заједничку понуду у складу са одредбама Закона, где све захтеване додатне услове група понуђача испуњава заједно.

**2. -** Нaручилац апсолутно прихватa сугестију потенцијалног понуђача и напомиње да је до ненамерне грешке дошло из разлога објаве више поступака набавки медицинске опреме те да је испуштено да се код захтеваних доказа наведе „*по потреби, у зависности од опреме која је предмет понуде*“. Наручилац ће одмах приступити изради и објави потребних измена предметне конкурсне документације, и моли потенцијалне понуђаче да обрате пажњу на будуће објаве у вези овог поступка јавне набавке.

 - Наручилац је јасно дефинисао у конкурсној документацији, у тачки 9.5. *Други захтеви*, на страни бр. 38., како је могуће доставити каталог понуђеног добра на страном језику са слободним преводом на српски језик, али уз обавезно приложену изјаву да је исти веродостојан и да апсолутно одговара оригиналном каталогу произвођача.

Дакле, потребно је доставити слободан превод каталога и то само оних делова који доказују испуњење захтеваних минималних техничких карактеристика понуђених добара.

 С поштовањем,

*Комисија за јавну набавку 114-19-О*